મારો ભાઈ મને સમજાવવા આવ્યો, મને ક્રોધ ચડ્યો એટલે મે તેનાં માથામાં લોઢાની કોશ મારી તેથી તેનું મૃત્યુ થયું, તેથી લોકોએ ગામની બહાર કાઢી મૂક્યો. પછી મને પણ ખૂબ પસ્તાવો થયો ને તે સ્ત્રીને પણ મેં કાઢી મૂકી છે. હવે રાત-દિવસ મારું હૃદય બળ્યા કરે છે તેથી હે સ્વામી! મે કરેલાં પાપમાંથી મુક્ત થાઉં અને મારું શ્રેય થાય એવી મારી ઉપર કૃપા કરો. સ્વામીને તેના ઉપર અતિ દયા આવી તેથી તેને પોતાની સાથે વરતાલ લઈ ગયા. ત્યાં શ્રીજીમહારાજ લક્ષ્મીનારાયણનાં મંદિર આગળ સભામાં વિરાજમાન હતા.